Tirkîya ke nêweşîya Korona vila bena rîyê rîskê zîndanan ra şar qerqilîyeno. Dezgehê weşîye û huqûqî wazenê ke wa tepişteyê nêweşî û êyê  ke grûba rîskî de yê  wa cade bêrê veradayene la wezîrîyê ke eleqedarê bebete yê înan ra veng nêvejîyeno.
Tepişteyê sîyasîyê ke Zîndanê Tîpê Tyî yê Amedî de manenê ewro merdimanê xo de bi telefonî qiesey kerd û vat îdareyê  zîndanî malzemeyê pakîye û dezenfekteyî nêdano înan. Tepişteyan vat: ''Ma wazenê ke bi pereyanê xo malzemeyê pakîye û dezenfekteyî bihêrnê la îdare çîk nêroşeno ma. Reyna werd de zî problemê girdî estî. Xora hêver zî werdo hol nêdayenê la nê demê vîrusê Korona de werd dahîna bi xirab. Ma fam nêkenê qey nêverdenê ma pê îmkananê xo malzeme bîgerê. Waştişan înan ma kiştiş  o?‘‘
Merdimanê tepişteyan vat eke wina dewam bikero ê do derheqê îdareyê zîndanî de pêhesaneyîşê sucî bikerê.
